Manzaneque

Manzaneque ye un conceyu español de la provincia de Toledo, na comunidá autónoma de Castiella-La Mancha.

 Toponimia 
El términu "Manzaneque" remanez de la pallabra manzana (mazana)y deberíase a la gran cantidá de pumares qu'habría nesti llugar nel momentu de la so fundación, güei yá inesistentes. Nel sieglu XIII denomábase Manzanech y nel sieglu XVI apaez escritu como mançaneque.Cosmografía de Fernando Colón, 1517, vol. I páx. 265. 

 Xeografía 
Manzaneque, conceyu y villa de la provincia de Toledo de la que ta a unos 40 quilómetros, asítiase nun llanu a los pies de les sierres de los Yébenes y la sierra de la Rabera a 715 metros d'altor; destaquen el cuetu de l'Arboleda y la sierra del Pucheruelo. Tien una estensión de 12'26 quilómetros cuadraos. Y el so términu que llenda colos Yébenes, Mora y Orgaz ye onduláu, de naturaleza magriza y arenoso, bañáu pol regueru Riansares, afluente del Algodor, llamáu tamién Arroyo de Orgaz, con un percorríu de 21 quilómetros. Comunícase per una carretera llocal que xune Mora de Toledo y los Yébenes. Nucleu rural escasamente pobláu, algamando'l máximu de población na primer metá del sieglu XX y al que l'éxodu de los años 50 y 60 decó amenorgáu a 570 habitantes, 255 homes y 246 muyeres (datos de payares de 2015). Pertenez a la Contorna de los Montes de Toledo.

 Historia 
Ye dable que'l conceyu esistiera yá na dómina visigoda, siguiendo pobláu por mozárabes hasta la reconquista. 
Doña María Catalina de Orozco, casada en terceres nupcies con Lorenzo Suárez de Figueroa XXXII Maestre de la Orde de Santiago. P'afitar les propiedaes de Manzaneque (que nunca foi puesta so la so xurisdicción) como entidá exenta del Señoríu de Orgaz, nel sieglu XIV mandó llevantar el castiellu, nel llugar onde antes tuvo d'esistir un torruxón que vixilaba la salida de Toledo escontra Andalucía polos dos portachuelos cercanos qu'encruciándose en Manzaneque daben accesu al camín de Sevilla por Los Yébenes, unu y al restu de la Mancha cruciando'l ríu Algodor escontra Consuegra, otru. En redol a esta fortificación esistía Manzaneque donáu por Fernandu III a Fernando Yánez de Alfarilla, población nun falta d'importancia pola so situación estratéxica pa la defensa de les comunicaciones d'Andalucía con Toledo..
A mediaos del sieglu XIX tenía 75 cases y el presupuestu municipal xubía a 6.845 reales de los que 1.460 yeren pa pagar al secretariu.

 Alministración 

 Demografía 
Na siguiente tabla amuésase la evolución del númberu d'habitantes ente 1996 y 2006 según datos del INE.

NOTA: La cifra de 1996 ta referida a 1 de mayu y el restu a 1 de xineru.

 Monumentos 
 Castiellu de Manzaneque: del sieglu XIV.
 Ermita de San Sebastián.

 Fiestes 
 20 de xineru: San Sebastián.
 13 de xunu: San Antonio.
 15 d'agostu: Nuestra Señora de la Asunción.
 Últimu fin de selmana d'agostu: Santísimo Cristuo de la fe.

 Referencies 

 Enllaces esternos 

Categoría:Conceyos de Toledo
Categoría:Llocalidaes de la provincia de Toledo
Categoría:Wikipedia:Mantenimientu:Llocalidaes d'España ensin partíu xudicial